ગ્લોબલ વૉર્મિંગની ઇફેક્ટ ગણો કે નૅચરલી હવામાનમાં આવી રહેલો બદલાવ, પણ દરેક સીઝન વધુ ને વધુ તીવ્ર હોય છે. છેલ્લાં કેટલાંક વષોર્માં શિયાળો વધુ ઠંડો અને વહેલો આવવાનો શરૂ થયો છે, ચોમાસું વધુ પાણીદાર અને ઉનાળો વધુ ગરમી આપનારો બન્યો છે. સમરને એન્જૉય કરવો અઘરો પડે એટલી ગરમી હોય તો સ્વાભાવિક રીતે જ બળબળતી ગરમી તનની સાથે મનને પણ બાળવાનું કામ કરશે. એટલે જ સમજી-વિચારીને સામાન્ય, પણ જરૂરી એવી કેટલીક બાબતોનું રિવિઝન કરી લઈએ જે ગરીમીથી તમારતુ રક્ષણ કરશે. આમાંથી મોટા ભાગની બાબતો વિશે તમને ખબર છે અને સેંકડો વખત તમે વાંચી પણ ગયા હશો, પણ કદાચિત આળસ કે કંટાળાને કારણે એને પાળવામાં પાછા પડતા હો તો આ રિમાઇન્ડર કામ લાગી શકે છે.